Krieket: Engeland plant uitklophou teen SA | Maroela Media
Dit was hartverskeurend om te sien hoe die Proteas Maandag op die Wanderers vir byna vier ure kon veg, maar toe weer soos 'n kaartehuis inmekaar getuimel het op die voorlaaste dag van die vierde en laaste toets teen Engeland.
Dit was voor die hand liggend dat Suid-Afrika, gegewe sy powere vertonings in die tweede en derde toetse teen Engeland, nie die byna onmoontlike teiken van 466 lopies vir 'n oorwinning sou kon jaag nie.
Maar toe Pieter Malan (22 lopies van 51 balle), Dean Elgar (24 van 73 balle), Rassie van der Dussen (98 van 138 balle, wat 15 viere en twee sesse ingesluit het) en Faf du Plessis (35 van 92 balle) vasgeskop het en die telling tot 181/3 lopies in 58,1 beurte gevoer het, was daar 'n sprankie hoop. Maar dit was alles tevergeefs, want Suid-Afrika kon net by 274 draai en het die toets met 191 lopies verloor.
Kom ons wees eerlik, as Engeland nie deur beserings en siekte in die eerste toets op SuperSportpark gekniehalter was nie, kon hulle die reeks dalk met 4 – 0 beklink het. Op jou eie tuisveld?
Kom ons maak sommetjies: Suid-Afrika het in agt kolfbeurte nie een keer by 300 lopies uitgekom nie en 1 930 lopies aangeteken, maar is elke keer uitgehaal, met ander woorde 80 paaltjies teen 'n gemiddeld van 241,1 lopies per kolfbeurt.
Engeland het 2 246 in sy sewe kolfbeurte aangeteken vir die verlies van net 67 paaltjies, teen 'n gemiddeld van 320 lopies per kolfbeurt.
Nie een Suid-Afrikaanse kolwer kon 'n honderdtal aanteken nie; Engeland 'n hele paar. Was dit nie vir Quinton de Kock se 380 lopies in die reeks nie, sou sake nog droewiger gelyk het.
Om dit verder in te vryf, is Ben Stokes as speler van die reeks aangewys en Mark Wood as speler van die wedstryd.
Dus wag daar baie harde werk op die hoofafrigter, Mark Boucher, en Jacques Kallis, asook die res van die afrigtingspan.
Die erosie in Suid-Afrikaanse krieket kan selfs jare neem om te herstel.
Maar gee die nuwe direkteur van krieket, Graeme Smith, en Boucher-hulle 'n regverdige kans, al lyk sake hoe beroerd.
Kyk net wat die Springbokspan binne twee jaar onder Rassie Erasmus reggekry het.
Engeland Krieket Suid-Afrika Kriekettoets
een dag goed en die volgende ???????????????
waar le die probleem ?
kaptein of ongesonde verstand ???????????
Faf het darem gister 'n LIEDERLIKE dekpunt dryfhou gespeel, wat glad nie toegeskryf kan word net aan swak vorm nie. Hom dit nog NOOIT sien doen nie. Was nie eers 'n T20 tipe krieket hou nie (of 'n tail-ender s'n nie). Dink nie sy kop is eers naby die spel meer nie. My persoonlike gedagte is dat hy verlede jaar dalk al wou uittree na die WB fiasko, maar gevra is om eers aan te bly om die nuwe spelers op dreef te kry. Hulle moet nou 'n paar jonger talentvolle spelers kies en vasbyt met hulle, al gaan dit… Lees meer »
Frank jy praat waar. Jong honger talentvolle spelers wie se koppe reg is, en wie hulle alles sal gee waarmee die keurders kan werk. In hierdie spelers kan daar belê word. Faf is nie meer daar en is gladnie n kaptein in die klas wat Hansie Cronje en Greame Smith was nie. Die keurders moet net raak vat en elke ou moet in homself glo en vir die span speel. Die afrigters us daar.
Philander was ook al oor die muur. Volgens sy statistiek 3 paaltjies per toets oor 64 toetse. Nou nie juis aardskuddend nie, maar die media het aangegaan asof hy 'n legende behoort te wees. Was maar doodgewoon as die blad nie gebyt het nie.
Die Vroteas speel dalk bietjie swak tans en Ek weet Nie of mens ou Faf of kwitansies moet blameer nie.Maar is dit dalk die Engelse se durf en daad om wraak te neem vir die RugbyWereld beker eindstryd. Die Engelse bring ook hul eie ondersteunerskorps(Barmish Army). Nou moet ons uitkyk vir die Aussies(Baggy Greens)ook,want David Warner en Steve Smith is weer op dreef ,jong.